《天盘岭》
清代·先著

野田弃疲驴，七里陟修岭。负手石路间，数盘历幽靓。

山椒得微亭，行者喘初定。归樵望鸦巢，暮色失山影。

转岭稍就平，缩足遵微径。苍苍寺门松，钟声不出顶。

作者简介：四川泸州人，迁居江宁，字迁夫，一字迁甫。博览多闻，工诗词，所撰《词林纪事》，搜采甚博。曾与程洪合选《词洁》六卷。另有《之溪老生集》、《劝影堂词》。